Številka: 0611-21/2022/13

Datum: 24.5.2022

Na podlagi četrtega odstavka 181. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) in 43b. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165), [84/18](http://www.uradni-list.si/1/objava.jsp?sop=2018-01-4122) in [204/21](http://www.uradni-list.si/1/objava.jsp?sop=2021-01-4154)) izdaja inšpektorica za sistem javnih uslužbencev v postopku inšpekcijskega nadzora v **Javnem stanovanjskem skladu Mestne občine Murska Sobota**, Trg zmage 1, 9000 Murska Sobota (ki ga zastopa direktorica █), naslednji

**Z A P I S N I K**

**o inšpekcijskem nadzoru**

Inšpektorica za sistem javnih uslužbencev mag. Simona Izlakar, inšpektorica višja svetnica, je dne 22.4.2022 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) nad izvajanjem tretjega odstavka 16. člena Zakona o javnih uslužbencih in nad izvajanjem določil Zakona o sistemu plač v javnem sektorju, na njegovi podlagi izdanih izvršilnih predpisov, kolektivnih pogodb in splošnih aktov delodajalca (v delu, kjer se urejajo plače) v Javnem stanovanjskem skladu Mestne občine Murska Sobota, Trg zmage 1, 9000 Murska Sobota in dne 10.5.2022 izdelala Osnutek zapisnika o inšpekcijskem nadzoru, št. 0611-21/2022/11. Osnutek je inšpektorica dne 10.5.2022 po elektronski pošti (v prilogi dopisa, št. 0611-21/2022/12) poslala direktorici Javnega stanovanjskega sklada Mestne občine Murska Sobota █. Direktorici je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (in sicer v osmih dneh od prejema osnutka zapisnika). Direktorica pripomb na osnutek zapisnika ni podala.

**I. Razlog inšpekcijskega nadzora**

Inšpektorat za javni sektor je v Načrt dela za leto 2022 vključil sistemski inšpekcijski nadzor v Javnem stanovanjskem skladu Mestne občine Murska Sobota, v okviru katerega bomo opravili nadzor nad določitvijo in izplačilom plače direktorici Javnega stanovanjskega sklada Mestne občine Murska Sobota v letu 2021.

**II. Ugotovitve inšpektorice za sistem javnih uslužbencev**

V času inšpekcijskega nadzora je bila v Javnem stanovanjskem skladu Mestne občine Murska Sobota (v nadaljevanju: JSS MOMS) predstojnica oziroma odgovorna oseba uporabnika proračuna direktorica █, ki je opravljala funkcijo direktorice od 28.3.2018 do 27.3.2022 (za obdobje 4 let). Po izteku mandata je bila █ na podlagi izvedenega javnega natečaja ponovno imenovana za direktorico JSS MOMS.

JSS MOMS je ustanovila Mestna občina Murska Sobota z Odlokom o ustanovitvi Javnega stanovanjskega sklada Mestne občine Murska Sobota (Uradni list RS, št. 3/01, 93/01, 57/06 in 37/08). Z Odlokom o ustanovitvi Javnega stanovanjskega sklada Mestne občine Murska Sobota (Uradni list RS št. 51/09) je bila dejavnost JSS MOMS usklajena z Zakonom o javnih skladih. V JSS MOMS je inšpektorica za sistem javnih uslužbencev (v nadaljevanju: inšpektorica) opravila sistemski nadzor, ki je obsegal nadzor nad določitvijo in izplačilom plače direktorici JSS MS █v letu 2021.

Po opravljenem inšpekcijskem nadzoru v JSS MOMS inšpektorica ugotavlja:

1. **Normativna ureditev določitve in izplačila osnovne plače direktorici JSS MOMS**

Imenovanje direktorja javnega sklada ureja Zakon o javnih skladih (Uradni list RS, št. [77/08](http://www.uradni-list.si/1/objava.jsp?sop=2008-01-3449), [8/10](http://www.uradni-list.si/1/objava.jsp?sop=2010-01-0254) – ZSKZ-B, [61/20](http://www.uradni-list.si/1/objava.jsp?sop=2020-01-0897) – ZDLGPE in [206/21](http://www.uradni-list.si/1/objava.jsp?sop=2021-01-4283) – ZDUPŠOP) v 20. členu. Ustanovitelj lahko za direktorja imenuje osebo, ki ima najmanj univerzitetno izobrazbo, vsaj osem let delovnih izkušenj, od tega pet let na vodilnih delovnih mestih podobne zahtevnosti, in ni bila pravnomočno obsojena za kaznivo dejanje, pa obsodba ni pogojna.

Direktorja imenuje ustanovitelj na predlog nadzornega sveta javnega sklada. Ustanovitelj imenuje direktorja za dobo največ štirih let. Po poteku mandata ustanovitelj lahko na podlagi javnega natečaja isto osebo ponovno imenuje za direktorja javnega sklada.

V 17. členu Odloka o ustanovitvi Javnega stanovanjskega sklada Mestne občine Murska Sobota je določeno, da pogodbo o zaposlitvi z direktorjem sklene predsednik nadzornega sveta javnega sklada.

Uredba o plačah direktorjev v javnem sektorju (Uradni list RS, št. [68/17](http://www.uradni-list.si/1/objava.jsp?sop=2017-01-3256), [4/18](http://www.uradni-list.si/1/objava.jsp?sop=2018-01-0156), [30/18](http://www.uradni-list.si/1/objava.jsp?sop=2018-01-1362), [116/21](http://www.uradni-list.si/1/objava.jsp?sop=2021-01-2532), [180/21](http://www.uradni-list.si/1/objava.jsp?sop=2021-01-3528) in [29/22](http://www.uradni-list.si/1/objava.jsp?sop=2022-01-0627)) v Prilogi III za delovno mesto direktor javnega sklada (šifra B017880) določa, da je razpon za uvrstitev direktorja v plačni razred od 41. do 50.

1. **Določitev in izplačilo osnovne plače direktorice JSS MOMS █v letu 2021**

JSS MOMS je Inšpektoratu za javni sektor v zvezi z določitvijo in izplačilom osnovne plačedirektorici JSS MOMS za leto 2021predložil naslednjo dokumentacijo:

* Pravilnik o notranji organizaciji in sistemizaciji delovnih mest Javnega stanovanjskega sklada Mestne občine Murska Sobota, št. 007-0015/2017-200 z dne 27.11.2017, ter Spremembe in dopolnitve Pravilnika o notranji organizaciji in sistemizaciji delovnih mest Javnega stanovanjskega sklada Mestne občine Murska Sobota;
* besedilo javnega natečaja za zasedbo položaja direktorice JSS MOMS, št. 110-0024/2017 z dne 23.10.2017;
* Sklep Mestnega sveta Mestne občine Murska Sobota, št. 014-0024/2017-3 (131) z dne 25.1.2018;
* dokazilo o izobrazbi direktorice (diploma █, št. 4010 z dne █) in CV █(s prilogami);
* podatek o delovni dobi direktorice na dan 1.1.2021 - potrdilo ZPIZ, z dne 7.3.2022;
* Pogodbo o zaposlitvi, št. 100-0021/2018-1-200 z dne 27.3.2018;
* plačilne liste od januarja do decembra 2021;
* dogovor in sklepe za izplačilo delovne uspešnosti iz naslova povečanega obsega dela (za obdobje od decembra 2020 do aprila 2021);
* Zapisnik seje Nadzornega sveta JSS MOMS, z dne 11.1.2019;
* Soglasje Nadzornega sveta JSS MOMS k Spremembam in dopolnitvam Pravilnika o notranji organizaciji in sistemizaciji delovnih mest Javnega stanovanjskega sklada Mestne občine Murska Sobota;
* Odredba za izplačilo nadur, z dne 26.8.2021;
* Izjavo o nekaznovanosti, z dne 30.10.2017;
* Soglasje Ministrstva za okolje in prostor, št. 1000-3/2017-10 z dne 5.1.2018;
* Sklep župana Mestne občine Murska Sobota, št. 100-0083/2017-4 z dne 10.1.2018;
* Sklep o določitvi redne delovne uspešnosti direktorice JSSMOMS za leto 2020, št. 100-0044/2021-1(200) z dne 22.4.2021;
* Dokazilo glede načina izračuna RDU direktorice;
* Sklep Mestnega sveta Mestne občine Murska Sobota, št. 100-0048/2021-2 z dne 3.6.2021;
* Finančni načrt za leto 2021,
* Odredbo za plačilo nadomestila za uporabo lastnih sredstev, št. 100-0065/2020-21-200 z dne 18.12.2020,
* tabelo o razpoložljivih in izplačanih sredstvih za delovno uspešnost iz naslova povečanega obsega dela v JSS MOMS za leto 2021,
* Izjavo (o pravicah iz delovnega razmerja), z dne 13.4.2022,
* Pogodbo o zaposlitvi, št. 100-0017/2022-l-200 z dne 27.3.2022.

Javna uslužbenka █je v JSS MOMS zaposlena od 28.3.2006 dalje[[1]](#footnote-1). Po izobrazbi je univerzitetna diplomirana ekonomistka[[2]](#footnote-2). Na dan 1.1.2021 je imela dopolnjenih █ delovne dobe[[3]](#footnote-3). Javna uslužbenka je imela ob prijavi na delovno mesto direktorice JSS MOMS več kot pet let delovnih izkušenj na vodilnih delovnih mestih[[4]](#footnote-4). Iz izjave, z dne 30.10.2017, izhaja, da javna uslužbenka ni pravnomočno obsojena zaradi naklepnega kaznivega dejanja, ki se preganja po uradni dolžnosti in ni obsojena na nepogojno kazen zapora v trajanju več kot šest mesecev ter da zoper ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. Javna uslužbenka je dne 12.5.2007 opravila strokovni izpit iz upravnega postopka (Potrdilo, št. 3087 z dne 12.5.2007)[[5]](#footnote-5).

Ustanovitelj (Mestna občina Murska Sobota) je 28.1.2018 za direktorico JSS MOMS imenoval █, in sicer za dobo štirih let. Javna uslužbenka je dne 27.3.2018 s predsednico nadzornega sveta █ sklenila pogodbo o zaposlitvi. Javna uslužbenka je mandat direktorice JSS MOMS nastopila z dnem 28.3.2018 (2. člen pogodbe o zaposlitvi). V 6. členu pogodbe o zaposlitvi[[6]](#footnote-6) je bila javni uslužbenki na podlagi Soglasja Ministrstva za okolje in prostor, št. 1000-3/2017-10 z dne 5.1.2018 in na podlagi Sklepa Mestne občine Murska Sobota, št. 100-0083/2017-4 z dne 10.1.2018, določena osnovna plača v višini 46. plačnega razreda.

Na seji Mestnega sveta Mestne občine Murska Sobota dne 27.1.2022 je bila █ ponovno imenovana za direktorico JSS MOMS, in sicer za obdobje 4 let, od 28.3.2022 od 27.3.2026. Javna uslužbenka je dne 27.3.2022 s predsednico nadzornega sveta █ sklenila Pogodbo o zaposlitvi, št. 100-0017/2022-l-200 z dne 27.3.2022. Javna uslužbenka je mandat direktorice JSS MOMS nastopila z dnem 28.3.2022.

1. **Ugotovitve inšpektorice**

*Inšpektorica ugotavlja:*

* *da javna uslužbenka izpolnjuje pogoje za zasedbo delovnega mesta direktorice JSS MOMS, saj je po izobrazbi univerzitetni diplomirani ekonomist, ima več kot 8 let delovnih izkušenj (od tega 5 let na vodilnih delovnih mestih podobne zahtevnosti), izpolnjuje pogoj glede nekaznovanosti in ima opravljen strokovni izpit iz upravnega postopka;*
* *da je bila javni uslužbenki v letu 2021 osnovna plača obračunana in izplačana pravilno, in sicer v višini 46. plačnega razreda (2.572,340 evrov bruto);*
* *da je bil javni uslužbenki pri plači v letu 2021 pravilno obračunan in izplačan dodatek za delovno dobo (C020), in sicer pri plači za mesec januar 2021 v višini █%, od februarja 2021 do decembra 2021 pa v višini █%;*
* *da je bil javni uslužbenki dne 4.6.2021 na podlagi 15. člena Aneksa h Kolektivni pogodbi za negospodarske dejavnosti v Republiki Sloveniji (Uradni list RS, št. 88/21) izplačan regres za letni dopust (J090) v višini 1.050,00 evrov;*
* *da je bila* *javni uslužbenki pri plačah za mesece januar, februar, marec, april in maj 2021 na podlagi sklenjenega dogovora (**št. 100-0002/2021-200-1 z dne 7.12.2020[[7]](#footnote-7)) in izdanih sklepov (sklepi, št. 100-0002/2021-200-2 z dne 5.1.2021, št. 100-0002/2021-200-2 z dne 29.1.2021, št. 100-0002/2021-200-2 z dne 26.2.2021, št. 100-0002/2021-200-2 z dne 26.3.2021 in št. 100-0002/2021-200-2 z dne 28.4.2021) obračunana in izplačana delovna uspešnost iz naslova povečanega obsega dela (D020), in sicer pri plači za mesec januar 2021 v višini 15 % osnovne plače[[8]](#footnote-8) ter pri plačah za mesece februar, marec, april in maj 2021 v višini 20% osnovne plače[[9]](#footnote-9). Iz posredovane tabele o razpoložljivih in izplačanih sredstvih za delovno uspešnost iz naslova povečanega obsega dela v JSS MOMS v letu 2021 je razvidno, da je JSS MOMS delovno uspešnost iz naslova povečanega obsega dela v letu 2021 izplačal samo javni uslužbenki █, in sicer v skupni višini 2.443,73 evrov bruto. Sredstva za izplačilo je imel JSS MOMS zagotovljena iz naslova nezasedenega delovnega mesta. V letu 2021 je ta prihranek znašal skupno 19.899,60 evrov bruto;*
* *da je bila javni uslužbenki dne 17.7.2021 (s posebnim izplačilom) za obdobje od julija do decembra 2020 na podlagi Sklepa Mestnega sveta Mestne občine Murska Sobota, št. 100-0048/2021-2 z dne 3.6.2021[[10]](#footnote-10), izplačana redna delovna uspešnost (D010), in sicer v skupnem znesku 617,36 evrov bruto[[11]](#footnote-11). Navedeni način izplačila ni skladen s prvim odstavkom 22. člena Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št.*[*14/09*](http://www.uradni-list.si/1/objava.jsp?sop=2009-01-0487)*,*[*23/09*](http://www.uradni-list.si/1/objava.jsp?sop=2009-01-0979)*,*[*48/09*](http://www.uradni-list.si/1/objava.jsp?sop=2009-01-2423)*,*[*113/09*](http://www.uradni-list.si/1/objava.jsp?sop=2009-01-5149)*,*[*25/10*](http://www.uradni-list.si/1/objava.jsp?sop=2010-01-1096)*,*[*67/10*](http://www.uradni-list.si/1/objava.jsp?sop=2010-01-3703)*,*[*105/10*](http://www.uradni-list.si/1/objava.jsp?sop=2010-01-5472)*,*[*45/12*](http://www.uradni-list.si/1/objava.jsp?sop=2012-01-1922)*,*[*24/13*](http://www.uradni-list.si/1/objava.jsp?sop=2013-01-0868)*,*[*51/13*](http://www.uradni-list.si/1/objava.jsp?sop=2013-01-1975)*,*[*12/14*](http://www.uradni-list.si/1/objava.jsp?sop=2014-01-0354)*,*[*24/14*](http://www.uradni-list.si/1/objava.jsp?sop=2014-01-0957)*,*[*52/14*](http://www.uradni-list.si/1/objava.jsp?sop=2014-01-2339)*,*[*59/14*](http://www.uradni-list.si/1/objava.jsp?sop=2014-01-2608)*,*[*24/15*](http://www.uradni-list.si/1/objava.jsp?sop=2015-01-1063)*,*[*3/16*](http://www.uradni-list.si/1/objava.jsp?sop=2016-01-0139)*,*[*70/16*](http://www.uradni-list.si/1/objava.jsp?sop=2016-01-2985)*,*[*14/17*](http://www.uradni-list.si/1/objava.jsp?sop=2017-01-0674)*,*[*68/17*](http://www.uradni-list.si/1/objava.jsp?sop=2017-01-3257)*,*[*6/19*](http://www.uradni-list.si/1/objava.jsp?sop=2019-01-0175)*,*[*51/19*](http://www.uradni-list.si/1/objava.jsp?sop=2019-01-2401)*,*[*59/19*](http://www.uradni-list.si/1/objava.jsp?sop=2019-01-2670)*,*[*78/19*](http://www.uradni-list.si/1/objava.jsp?sop=2019-01-3498)*,*[*157/20*](http://www.uradni-list.si/1/objava.jsp?sop=2020-01-2713)*,*[*191/20*](http://www.uradni-list.si/1/objava.jsp?sop=2020-01-3352)*,*[*13/21*](http://www.uradni-list.si/1/objava.jsp?sop=2021-01-0303)*,*[*101/21*](http://www.uradni-list.si/1/objava.jsp?sop=2021-01-2185)*,*[*122/21*](http://www.uradni-list.si/1/objava.jsp?sop=2021-01-2623)*,*[*145/21*](http://www.uradni-list.si/1/objava.jsp?sop=2021-01-2856)*,*[*194/21*](http://www.uradni-list.si/1/objava.jsp?sop=2021-01-3884)*in*[*15/22*](http://www.uradni-list.si/1/objava.jsp?sop=2022-01-0232)*), ki določa, da se druge vrste izplačil obračunajo skupaj s plačo. Poleg načina izplačila redne delovne uspešnosti za leto 2020 ni pravilen tudi način določitve zneska za izplačilo redne delovne uspešnosti in višina izplačila le-tega, saj peti odstavek* [*27. člena Kolektivne pogodbe za javni sektor*](https://www.findinfo.si/zakonodaja/kpjs/clen-27) *(Uradni list RS, št.* [*57/08*](http://www.uradni-list.si/1/objava.jsp?sop=2008-01-2429)*,* [*23/09*](http://www.uradni-list.si/1/objava.jsp?sop=2009-01-0988)*,* [*91/09*](http://www.uradni-list.si/1/objava.jsp?sop=2009-01-3987)*,* [*89/10*](http://www.uradni-list.si/1/objava.jsp?sop=2010-01-4773)*,* [*89/10*](http://www.uradni-list.si/1/objava.jsp?sop=2010-01-4774)*,* [*40/12*](http://www.uradni-list.si/1/objava.jsp?sop=2012-01-1702)*,* [*46/13*](http://www.uradni-list.si/1/objava.jsp?sop=2013-01-1767)*,* [*95/14*](http://www.uradni-list.si/1/objava.jsp?sop=2014-01-3963)*,* [*91/15*](http://www.uradni-list.si/1/objava.jsp?sop=2015-01-3607)*,* [*21/17*](http://www.uradni-list.si/1/objava.jsp?sop=2017-01-1101)*,* [*46/17*](http://www.uradni-list.si/1/objava.jsp?sop=2017-01-2244)*,* [*69/17*](http://www.uradni-list.si/1/objava.jsp?sop=2017-01-3284) *in* [*80/18*](http://www.uradni-list.si/1/objava.jsp?sop=2018-01-3868)*) določa, da mora biti letni obseg sredstev za plačilo redne delovne uspešnosti uporabnika proračuna izplačan v celoti, ne glede na poslovni rezultat uporabnika proračuna, kar pomeni, da bi morala biti javni uslužbenki za obdobje od julija do decembra 2020 obračunana in izplačana redna delovna uspešnost v višini 771,7 evrov bruto[[12]](#footnote-12);*
* *da je bil javni uslužbenki od januarja 2021 do junija 2021 izplačan regres za prehrano (I010) v višini 3,99 evra/dan ter od julija 2021 do decembra 2021 v višini 4,39 evra/dan, vendar na plačilnih listih javne uslužbenke za leto 2021 pri izplačilu regresa za prehrano ni navedeno število dni, kot je to določeno v prilogi Uredbe o enotni metodologiji in obrazcih za obračun in izplačilo plač v javnem sektorju;*
* *da je bilo javni uslužbenki pri plači za mesec januar, februar in april 2021 zaradi dela na domu izplačano nadomestilo za uporabo lastnih sredstev (J150) v višini 1 evrov/dan[[13]](#footnote-13);*
* *da javni uslužbenki v letu 2021 niso bili obračunani stroški prevoza na delo in iz dela, ker znaša razdalja od bivališča javne uslužbenke do lokacije JSS MOMS manj kot dva kilometra;*
* *da je bilo v besedilu javnega natečaja za zasedbo položaja - direktor JSS MOMS, št. 110-0024/2017 z dne 23.10.2017 in št. 110-0041/2021-200 z dne 22.10.2021, navedeno, da v kolikor izbrani kandidat nima izpita iz ZUP, da ga bo moral opraviti v roku enega leta od sklenitve pogodbe o zaposlitvi, kar ni v skladu s tretjim odstavkom 31. člena Zakona o splošnem upravnem postopku (Uradni list RS, št.*[*24/06*](http://www.uradni-list.si/1/objava.jsp?sop=2006-01-0970)*– uradno prečiščeno besedilo,*[*105/06*](http://www.uradni-list.si/1/objava.jsp?sop=2006-01-4487)*– ZUS-1,*[*126/07*](http://www.uradni-list.si/1/objava.jsp?sop=2007-01-6415)*,*[*65/08*](http://www.uradni-list.si/1/objava.jsp?sop=2008-01-2816)*,*[*8/10*](http://www.uradni-list.si/1/objava.jsp?sop=2010-01-0251)*,*[*82/13*](http://www.uradni-list.si/1/objava.jsp?sop=2013-01-3034)*,*[*175/20*](http://www.uradni-list.si/1/objava.jsp?sop=2020-01-3096)*– ZIUOPDVE in*[*3/22*](http://www.uradni-list.si/1/objava.jsp?sop=2022-01-0014)*– ZDeb), ki določa, da mora strokovni izpit iz upravnega postopka oseba opraviti najkasneje v treh mesecih od sklenitve delovnega razmerja za delovno mesto, kjer je strokovni izpit iz upravnega postopka določen kot pogoj za zasedbo delovnega mesta;*
* *da je bilo javni uslužbenki pri plači za mesec avgust 2021 izplačano delo preko polnega delovnega časa (E010 - 20 ur nadurnega dela), kar ni v skladu z četrtim odstavkom 23. člena ZSPJS, ki določa, da direktorjem ne pripadajo: položajni dodatek, dodatki za manj ugodne delovne pogoje, dodatki za nevarnost in posebne obremenitve ter dodatki za delo v manj ugodnem delovnem času (nadurno delo oziroma delo preko polnega delovnega časa);*
* *da iz izjave javne uslužbenke (o pravicah iz delovnega razmerja), z dne 13.4.2022, izhaja, da nima dodeljenih nobenih drugih pravic in obveznosti, kot so določene v veljavni pogodbi o zaposlitvi;*
* *da je v pogodbi o zaposlitvi v 12. členu določeno, da med trajanjem delovnega razmerja javna uslužbenka ne sme za svoj ali tuj račun opravljati del ali sklepati poslov, ki sodijo v dejavnost, ki jo dejansko opravlja delodajalec in pomenijo ali bi lahko pomenili za delodajalca konkurenco (konkurenčna prepoved);*
* *da javna uslužbenka v pogodbi o zaposlitvi nima določene konkurenčne klavzule (prepoved opravljanja konkurenčne dejavnosti po prenehanju delovnega razmerja);*
* *da je v 13. členu pogodbe o zaposlitvi določeno, da se javni uslužbenki po preteku mandata in v primeru, da ni ponovno imenovana za direktorico javnega sklada, v javnem skladu ponudi delovno mesto za nedoločen čas, ki ustreza stopnji njene izobrazbe, strokovnemu nazivu in delovnim izkušnjam in da ji v primeru, da direktorica tako ponujeno delovno mesto odkloni, preneha delovno razmerje v javnem skladu z dnem, ki ga sporazumno določita obe pogodbeni stranki, kar ni v skladu s tretjim odstavkom 16. člena Zakona o javnih uslužbencih, ki določa, da delodajalec javnemu uslužbencu ne sme zagotavljati pravic v večjem obsegu, kot je to določeno z zakonom, podzakonskim predpisom ali s kolektivno pogodbo, če bi s tem obremenil javna sredstva, saj javna uslužbenka pred nastopom mandata direktorice JSS MOMS v JSS MOMS ni bila zaposlena za nedoločen čas;*
* *da je v 16. členu pogodbe o zaposlitvi določeno, da v kolikor je direktorica predčasno razrešena brez utemeljenega razloga, ji pogodba preneha s 30 dnevnim odpovednim rokom in ji pripada odpravnina v višini zneska plač v zadnjih treh mesecih, kar ni v skladu s prvim odstavkom 22. člena Zakona o javnih skladih, ki taksativno našteva razloge za predčasno razrešitev in potek mandata direktorja v javnih skladih[[14]](#footnote-14). Na podlagi 73. člena Zakona o delovnih razmerjih lahko poslovodni delavec in delodajalec določena vprašanja pogodbe o zaposlitvi uredita drugače, kot sicer določa Zakon o delovnih razmerjih, in sicer v zvezi s pogoji in omejitvami delovnega razmerja za določen čas, z delovnim časom, z zagotavljanjem odmorov in počitkov, s plačilom za delo, z disciplinsko odgovornostjo in s prenehanjem pogodbe o zaposlitvi (kamor sodi tudi razrešitev poslovodne osebe), vendar pa je treba ob sklepanju pogodbe o zaposlitvi s poslovodnimi delavci upoštevati določena vprašanja položaja poslovodne osebe, ki so urejena v statusnopravnih predpisih (v konkretnem primeru je to Zakon o javnih skladih), kot so npr. imenovanje in mandat direktorja, razrešitev direktorja, njegove pristojnosti, konkurenčna prepoved in odškodninska odgovornost. Te omejitve pri sklepanju pogodbe o zaposlitvi vplivajo na svobodno voljo strank in jih je pri sklepanju pogodbe o zaposlitvi direktorja javnega sklada treba upoštevati[[15]](#footnote-15).* *Ker so v 22. členu Zakona o javnih skladih taksativno našteti razlogi za razrešitev direktorja in med temi razlogi ni naveden razlog »razrešitev brez utemeljenega razloga«, določba 16. člena predmetne pogodbe o zaposlitvi* *(v kateri je opredeljen način prenehanja pogodbe o zaposlitvi, odpovedni rok in višina odpravnine) ni skladna z veljavnimi predpisi.*

## Ukrepi inšpektorice

***Inšpektorica predsednici Nadzornega sveta JSS MOMS odreja, da naj pri direktorici █v zvezi z nepravilnim obračunom in izplačilom redne delovne uspešnosti za obdobje od julija 2020 do decembra 2020 in nezakonitim izplačilom dela preko polnega delovnega časa (pri plači za mesec avgust 2021) ukrepa v skladu z določili 3.a člena Zakona o sistemu plač v javnem sektorju;***

***Inšpektorica predsednici Nadzornega sveta JSS MOMS predlaga:***

* ***da naj v prihodnje poskrbi, da bo besedilo javnega natečaja za zasedbo položaja direktorja JSS MOMS skladno z veljavnimi predpisi;***
* ***da naj z javno uslužbenko █ sklene aneks k pogodbi o zaposlitvi, v katerem bo določeno, da se 13. člen pogodbe o zaposlitvi črta.***

***Inšpektorica predsednici Nadzornega sveta JSS MOMS priporoča, da naj z javno uslužbenko █ sklene aneks k pogodbi o zaposlitvi, v katerem bo določeno, da se 16. člen pogodbe o zaposlitvi črta.***

***Inšpektorica direktorici █ odreja, da naj v prihodnje poskrbi:***

* ***da bodo na plačilnih listih navedeni vsi podatki iz priloge 1 Uredbe o enotni metodologiji in obrazcih za obračun in izplačilo plač v javnem sektorju;***
* ***da bo redna delovna uspešnost obračunana in izplačana skupaj s plačo.***

III. Ukrepi inšpektorice za plače v javnem sektorju

**Inšpektorica predsednici Nadzornega sveta JSS MOMS in direktorici JSS MOMS na podlagi prvega odstavka 43.č člena Zakona o sistemu plač v javnem sektorju odreja in na podlagi prvega odstavka 182. člena Zakona o javnih uslužbencih predlaga potrebne ukrepe za odpravo ugotovljenih nepravilnosti, kot so razvidni iz točke II tega zapisnika o inšpekcijskem nadzoru.**

Predsednica Nadzornega sveta JSS MOMS naj poskrbi, da bodo v roku 60 dni po vročitvi tega zapisnika v JSS MOMS odpravili v inšpekcijskem nadzoru ugotovljene nepravilnosti in Inšpektoratu za javni sektor predloži vsa listinska dokazila o odpravljenih nepravilnostih.

**Pouk o pravnem sredstvu:**

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška cesta 21, 1000 Ljubljana ali pošlje priporočeno po pošti, lahko pa se poda tudi ustno na zapisnik. O ugovoru bo odločil minister za javno upravo.

Na podlagi 23. člena Zakona o upravnih taksah (Uradni list RS, št. [106/10](http://www.uradni-list.si/1/objava.jsp?sop=2010-01-5482) – uradno prečiščeno besedilo, [14/15](http://www.uradni-list.si/1/objava.jsp?sop=2015-01-0505) – ZUUJFO, [84/15](http://www.uradni-list.si/1/objava.jsp?sop=2015-01-3306) – ZZelP-J, [32/16](http://www.uradni-list.si/1/objava.jsp?sop=2016-01-1366), [30/18](http://www.uradni-list.si/1/objava.jsp?sop=2018-01-1347) – ZKZaš in [189/20](http://www.uradni-list.si/1/objava.jsp?sop=2020-01-3287) – ZFRO) za ugovor zoper ta zapisnik ni potrebno plačati upravne takse.

|  |  |  |
| --- | --- | --- |
|  | mag. Simona Izlakar  INŠPEKTORICA VIŠJA SVETNICA  Inšpektorica za sistem javnih uslužbencev |  |

Vročiti:

* Javni stanovanjski sklad Mestne občine Murska Sobota, █ , direktorica, Trg zmage 1, 9000 Murska Sobota - osebno,
* Nadzorni svet Javnega stanovanjskega sklada Mestne občine Murska Sobota, Nataša Horvat Barič, predsednica, Trg zmage 1, 9000 Murska Sobota - osebno,
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si),
* Mestna občina Murska Sobota, Kardoševa ulica 2, 9000 Murska Sobota, po e-pošti na naslov: [[mestna.obcina@murska-sobota.si](mailto:mestna.obcina@murska-sobota.si)](mailto:glavna.pisarna@ljubljana.si).

1. *Razvidno iz Izpisa zavarovanj v RS, z dne 7.3.2022.*  [↑](#footnote-ref-1)
2. *Diploma █. 15. člen Zakona o spremembah in dopolnitvah Zakona o visokem šolstvu (Uradni list RS, št. 94-4035/2006) določa, da v Republiki Sloveniji raven izobrazbe, pridobljena po študijskih programih za pridobitev višje izobrazbe, sprejetih pred 1.1.1994, in raven izobrazbe, pridobljena po študijskih programih za pridobitev visoke strokovne izobrazbe, sprejetih pred 11.6.2004, ustreza ravni izobrazbe, pridobljeni po visokošolskih strokovnih študijskih programih prve stopnje iz 33. člena Zakona o visokem šolstvu (Uradni list RS, št. 32/12 - uradno prečiščeno besedilo, 40/11 - ZUPJS-A, 40/12 - ZUJF, 57/12 - ZPCP-2D, 109/12 in 85/14).* [↑](#footnote-ref-2)
3. *Potrdilo ZPIZ, z dne 7.3.2022.* [↑](#footnote-ref-3)
4. *Od 28.3.2010 dalje je direktorica JSS MOMS.* [↑](#footnote-ref-4)
5. *19. člen Odloka o ustanovitvi Javnega stanovanjskega sklada Mestne občine Murska Sobota določa, da direktor izdaja pravne akte v posamičnih zadevah iz pristojnosti delovanja javnega sklada in da se pri odločanju o javnopravnih stvareh uporablja postopek, določen z Zakonom o splošnem upravnem postopku.* [↑](#footnote-ref-5)
6. *Pogodba o zaposlitvi, št. 100-0021/2018-1-200 z dne 27.3.2018.* [↑](#footnote-ref-6)
7. *V dogovoru je bilo navedeno, da bo direktorica JSS MOMS v obdobju od decembra 2020 do aprila 2021 opravila naslednje naloge: sodelovanje z MOP in ostalimi deležniki na stanovanjskem področju pri aktivnostih za realizacijo nalog, sodelovanje na sestankih, priprava dokumentacije za vlogo na MOP in ZMOS, vnašanje vseh podatkov v informacijski sistem eMA, usklajevanje podatkov z MOP.* [↑](#footnote-ref-7)
8. *V višini 385,85 evrov bruto.* [↑](#footnote-ref-8)
9. *V višini 514,47 evrov bruto.* [↑](#footnote-ref-9)
10. *Soglasje k izplačilu dela plače za redno delovno uspešnost direktorice JSS MOMS █ za obdobje od 1.7.2020 do 31.12.2020 v višini 5% osnovne plače, kot jo je določil Nadzorni svet JSS MOMS na seji dne 22.4.2021.* [↑](#footnote-ref-10)
11. *80% (vrednosti meril za ugotavljanje dela plače za redno delovno uspešnost za leto 2020 po Pravilniku o merilih za ugotavljanje delovne uspešnosti direktorjev s področja okolja in prostora (Uradni list RS, št. 28/06) - Sklep Nadzornega sveta JSS MOMS, št. 100-0044/2021-1 (200) z dne 22.4.2021) x 2.572,34 evrov bruto = 2.057,872 evrov bruto x 5% = 102,89 evrov bruto x 6 = 617,36 evrov bruto.* [↑](#footnote-ref-11)
12. *2.572,34 evrov bruto x 0,05 x 6 = 771,7 evrov bruto.* [↑](#footnote-ref-12)
13. *Na podlagi Odredbe JSS MOMS za plačilo nadomestila za uporabo lastnih sredstev, št. 100-0065/2020-21-200 z dne 18.12.2020.* [↑](#footnote-ref-13)
14. *Direktor je lahko predčasno razrešen: - če poda pisno odstopno izjavo, - če ustanovitelj ne sprejme letnega poročila javnega sklada, ker meni, da so navedbe direktorja v letnem poročilu netočne ali zavajajoče oziroma dajejo napačno sliko stanja sklada, te domneve pa potrdi Računsko sodišče ali pooblaščeni revizor, ki ga posebej za ta namen imenuje ustanovitelj, - če ni izpolnjeval obveznosti, ki mu jih nalagata zakon in akt o ustanovitvi javnega sklada, ali ni izpolnil cilja oziroma ciljev, določenih v poslovnem in finančnem načrtu javnega sklada.* [↑](#footnote-ref-14)
15. *Povzeto iz Komentarja ZDR-1 k 73. členu (avtorica Darja Senčur Peček).* [↑](#footnote-ref-15)